Agaricus bisporus

Beacán (nó muisiriún) baisidimícéite atá dúchasach d'fhéarthailte san Eoráise agus i Meiriceá Thuaidh is ea Agaricus bisporus, ar a dtugtar fás na haon oíche nó an beacán coiteann go coitianta. Saothraítear A. bisporus i níos mó ná 70 tír, agus tá sé ar cheann de na beacáin is coitianta agus is forleithne a itear ar fud an domhain. Tá roinnt beacán eile san fhiántas a bhfuil an chuma chéanna orthu agus atá nimhiúil marfach. Tá dhá staid datha air agus é neamhaibí – bán agus donn – a bhfuil ainmneacha éagsúla ar an dá cheann, le hainmneacha breise don staid aibí, lena n-áirítear crón, portobello, portabellini, cnaipe agus champignon de Paris.

Tá roinnt cruthanna nimhiúla cosúla le A. bisporus san fhiántas, mar shampla Entoloma sinuatum.
Cur síos
Tá dath liathdhonn ar an philéas nó an chaipín, san bhunspeiceas fiáin, le scálaí leathana, cothroma ar chúlra níos gile agus ag tréigean i dtreo na n-imeall. Ar dtús, bíonn sé leathsféarúil sula  nosclaíonn sé amach  le habaíocht, agus is gnách go mbíonn sé 5-10 ceintiméadar ar trastomhas. Bíonn na duilleoga cúnga pacáilte scaoilte agus bándearg ar dtús, ansin deargdhonnn, agus ar deireadh dúdhonn le ciumhais bhána ón cheilocystidia. Tá an stíp shorcóireach suas le  6 cm ar airde faoi 1 -2 cm ar leithead agus bíonn fáinne tiubh agus caol uirthi, a d'fhéadfadh a bheith stríoca ar an taobh uachtarach. Tá an fheoil teann bán, cé go dtagann smál scoth-bhándearg amach air má bhrúiter é.    Tá prionta na spór dúdhonn. Tá na spóir ubhchruthach go cruinn agus tomhaiseann siad thart ar 4.5–5.5 μm × 5–7.5 μm, agus bíonn na baisidiamaí dé-spórach de ghnáth, cé go bhfuil cur síos déanta ar chineálacha dhá- teatrspórach ón Ghaineamhlach Mojave agus ón Mheánmhuir, le stíleanna maireachtála heitreatallacha agus homatallacha den chuid is mó.

Tagairtí
biospóir
Catagóir:Fungais inite
Catagóir:Fungais á saothrú
Catagóir:Fungais na hEorpa
Catagóir:Fungais Mheiriceá Thuaidh
Catagóir:Fungais le cur síos orthu i 1926
Catagóir:Speicis fungas